Харолд 220525

**Жауап берілген мінажат**

***"Сондықтан сендерге былай деймін: Құдайға сиынып (Оның еркіне сай) не сұрасаңдар да, соны қабылдадық деп сеніңдер! Сонда ол орындалмақ." (Марқа 11:24)***

 Кейде мінажат еткенде, Құдай үнсіз қалатын сияқты сезіледі. Тіпті мінажаттарыңыздың кейбірі ешқашан орындалмайды деп ойлаған да шығарсыз.

 Рон Мел өзінің «Тосын жайттар» деп аталатын кітабында жауап берілген бір мінажат туралы таңғажайып оқиғаны айтып берді. Роджер Симс әскери қызметін аяқтап, үйіне автостоппен келе жатқан болатын. Бір үлкен кісі мінген қымбат көлік тоқтап, оны керекті жеріне дейін апарып тастау үшін, отырғызып алады.

 Олар сөйлесіп жатқанда, Роджер ол кісімен Исаға деген сенімі туралы сөйлескісі келді. Ол құтқарылудың қарапайым жоспарымен бөлісіп, өз өмірін Иса Мәсіхке тапсырып, Оны қабылдауға болатыны туралы айтты. Әлгі кісі кенеттен, көлікті тоқтатып, жылай бастады. Дәл сол сәтте ол Роджермен бірге мінажат етіп: «Бұл менімен болған ең керемет нәрсе», - деді.

 Саяхаттың соңында, Роджер көліктен түсіп бара жатқанда, ер адам оған өзінің аты жөні, нөмірі жазылған визит картасын береді. Бес жылдан кейін Роджер Чикагоға сапарға жиналып жатқанда сол визиткаға тап болады. Оны сөмкесіне салып алып, сол адамға бару туралы шешім қабылдайды. Ол кісінің Чикагода бизнесі болған екен.

 Сол кісінің жұмыс орнына келгенде, ресепшндегі қабылдаушы: "Кешіріңіз, бірақ сіз ол кісімен көрісе алмайсыз, бірақ оның әйелі осында" деп айтады.

 Әйелі: "Сіз менің күйеуімді білдіңіз бе? Қашан?" деп сұрады. Роджер, бес жыл бұрын әскерден босатылған күні, оның күйеуі оны керекті жеріне дейін апарап тастағаны туралы айтып береді. Роджер оқиғаны айтып бергенде, ол көзіне жас алды.

 Сол кісі, Роджерді көліктен түсіргеннен кейін бірнеше минут өткен соң, басқа көлікпен бетпе-бет соқтығысудан қаза тапқан екен. Оның әйелі бірнеше жылдар бойы оның құтқарылуын сұрап көп жылдар мінажат еткен болатын, бірақ дәл сол сәтте, Құдай оның жалынды мінажаттарына шынымен жауап бергенін білді.